Kuna ühinemislepingu keskkonna valdkonna osas keskendutakse rohkem Bulgaaria ja Rumeenia riigisisesele korraldusele, siis otseselt see ühinemislepingu osa Eestit ei mõjuta. Üldise mõjuna võib aga nimetada seda, et Euroopa Liidus kehtivatest üldistest keskkonnasäästlikkuse nõuetest kinnipidamise korral paraneb kindlasti ka Euroopa üldine õhu- ja veekvaliteet. Keskkonnanõuetest kinnipidamine on ettevõtetele sageli üsna kulukas, seega võrdsustuvad pärast ühinemislepingu jõustumist ka Bulgaaria ja Rumeenia ning teiste ELi liikmesriikide, sh Eesti ettevõtete kulutused keskkonna säästmiseks.